Diari Oficial de la Generalitat Valenciana


Sumari del DOGV 4944, del 11-02-2005 (2005/1272)

RESOLUCIÓ de 27 de gener de 2005, del director general d'Investigació i Transferència Tecnològica, per la qual es concedixen les beques per a la formació de personal tècnic de suport a la investigació, per a l'exercici 2005.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1272


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 27 de gener de 2005, del director general d'Investigació i Transferència Tecnològica, per la qual es concedixen les beques per a la formació de personal tècnic de suport a la investigació, per a l'exercici 2005. [2005/1272]
  
L'Orde de 26 de juliol de 2004, del conseller de Cultura, Educació i Esport, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana establix, en l'apartat 4.1 de l'annex I, que finalitzat el procés de selecció, la concessió o la denegació de les ajudes i beques es realitza per resolució del director general d'Universitats i Investigació, per delegació del conseller de Cultura, Educació i Esport, i es consideraran denegades les sol·licituds que no figuren en la relació.
  
Així mateix, en l'apartat 3 de la base 6, de l'annex VI de la citada orde s'establix que una vegada efectuada la valoració dels expedients, l'òrgan competent per a gestionar estes beques ha d'elevar al director general d'Universitats i Investigació la proposta de selecció de candidats i, si és el cas, les llistes de reserva.
  
Per tot això, una vegada comprovades les sol·licituds presentades i vista la proposta de selecció de candidats elaborada, en virtut de les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV, de 6 d'octubre), resolc:
  
Primer
  
Concedir les beques per a la formació de personal tècnic de suport a la investigació, modalitat A, a les persones beneficiàries relacionades en els annexos IA-1 i IA-2 de la present resolució.
  
Segon
  
Concedir les beques per a la formació de personal tècnic de suport a la investigació, modalitat B, a les persones beneficiàries relacionades en els annexos IB-1 i IB-2 de la present resolució.
  
Tercer
  
Establir les llistes de reserva, en aplicació d'allò previst en el punt 6.3 de l'annex VI de l'Orde de 26 de juliol esmentada, constituïdes per les persones relacionades en els annexos IIA i IIB d'esta resolució.
  
Quart
  
Desestimar les sol·licituds de beques per a la formació de personal tècnic de suport a la investigació, modalitats A i B, a les persones que no estan incloses en els annexos mencionats en els punts Primer, Segon i Tercer de la present resolució.
  
Quint
  
Autoritzar la despesa i disposar el crèdit corresponent per al pagament a les persones beneficiàries que figuren en els annexos IA-1 i IB-1, per un import total de 409.920,00 €, a càrrec de l'aplicació pressupostària 90.78.10.548.10, línia de subvenció T4015000, de la Conselleria d'Empresa, Universitat i Ciència.
  
Sext
  
El període de gaudi de les beques és el comprès entre l'1 de febrer i el 31 de desembre de 2005. La dotació de les beques és de 1.100,00 euros bruts mensuals per a les beques de modalitat A, i 760,00 euros bruts mensuals per a les beques de modalitat B, que es lliuren a la persona beneficiària, sempre que siga possible, per mensualitats anticipades. Als pagaments realitzats se'ls aplicara les corresponents retencions previstes en la normativa vigent.
  
Sèptim
  
El termini per a la incorporació dels becaris al centre o al departament és de 10 dies comptadors des de l'1 de febrer de 2005; s'entén que si el beneficiari no s'hi incorpora en este termini, renuncia a la beca, llevat que compte amb l'autorització d'ajornament. El vicerector o vicerectora d'Investigació o el epresentant legal de la institució ha d'acreditar, davant la Direcció General d'Investigació i Transferència Tecnològica, l'esmentada incorporació en els 10 dies següents a la data en què es produïsca.
  
Octau
  
Les entitats on s'incorporen els beneficiaris de les beques han de constituir i han de finançar, segons establix la base 3.3 i 3.4 de l'esmentada Orde de 26 de juliol de 2004, una assegurança d'accidents corporals, d'assistència mèdica i de responsabilitat civil a favor de la persona beneficiària durant el període de gaudi de la beca.
  
Nové
  
Les persones beneficiàries de la beca tenen l'obligació de complir les bases de l'Orde de 26 de juliol de 2004, abans esmentada.
  
Deu
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.